LA080WV5-SL01 Basiese inligting
LA080WV5-SL01 Meganiese eienskappe
187×120.3 mm (H×V)
LA080WV5-SL01 Optiese funksies
585 cd/m² (Typ.)
LA080WV5-SL01 Elektroniese funksie
LA080WV5-SL01 Sein koppelvlak Uitsprake van die minister van hoër onderwys, Blade Nzimande, dat daar geen enkelmedium Engelstalige universiteite in Suid-Afrika bestaan nie, is skokkend onvanpas gemeet met die rigsnoer wat gebruik word om te bepaal watter universiteite slegs Afrikaans is, sê adv. Anton Alberts, die VF Plus se parlementêre woordvoerder oor hoër onderwys.
In antwoord op parlementêre vrae van adv. Alberts oor onder meer die grondwetlikheid van enkelmedium Engelse universiteite, en of sulke universiteite ook gedwing kan word om hul taalbeleid te hersien, het die minister in wese geantwoord die vrae is nie relevant nie aangesien daar nie enkelmedium Engelstalige universiteite in Suid-Afrika bestaan nie.
Die minister het dit ook duidelik gemaak dat hy in terme van artikel 27(2) van die gewysigde Wet op Hoër Onderwys (Wet 101 van 1997) alleenreg het om te besluit oor die taalbeleid van universiteite.
Oor die gebruik van Engels, lui die antwoord; ‘Engels is ŉ internasionale taal wat gebruik word in hoër onderwys regoor die wêreld. Dit is prakties die aangewese hooftaal om te gebruik in Suid-Afrikaanse instellings vir onderrrig en studies”.
Adv. Alberts sê die antwoord is nie sinvol nie. “Is die ANC-regering se enigste motivering om universiteite te verengels bloot omdat Engels ŉ internasionale taal is?
“Die minister self sê die drie maatstawwe om taalbeleid te bepaal is regverdigheid, praktiese uitvoerbaarheid en die regstelling van die verlede. Met sy antwoord word nie werklik aan een die vereistes voldoen nie.
“Die beleid is onregverdig teenoor al die nie-Engelstalige studente in Suid-Afrika en terselfdertyd stel dit geen onreg van die verlede reg om ook swart inheemse moedertaalgebruikers te dwing om in ŉ Engels te studeer nie.
“Die minister maak ook wilde denkspronge deur te sê dit is prakties te beste. Wat van die Wes-Kaap waar Afrikaans verreweg die grootste taal is?
“Hierdie antwoorde maak dit duidelik dat die regering Afrikaans en ander inheemse tale misken en die beleid sal gewis aanvegbaar wees in die Grondwethof,” sê adv. Alberts.